ՀՀ ՔԿ նախագահ Հայկ Գրիգորյանը փաստել է, որ Հայաստանի և Ռուսաստանի Քննչական կոմիտեների միջև ձևավորվել են փոխգործակցությունն ապահովող արդյունավետ կառուցակարգեր՝ ինչպես երկկողմ, այնպես էլ՝ բազմակողմ ձևաչափերով։ Այս տարիների ընթացքում համատեղ իրականացված միջոցառումները նպաստել են քրեական գործերով միմյանց ցուցաբերվող միջազգային իրավական օգնության արդյունավետության բարձրացմանը՝ կոչված ապահովելու երկու երկրներում քաղաքացիների իրավունքների պատշաճ քրեաիրավական պաշտպանությունը։ ՔԿ-ն նախագահը հույս է հայտնել, որ հանցավորության դեմ պայքարում այսուհետ ևս կշարունակվի արդյունավետ համագործակցությունը։